कर्मकांडियों हेतु – गंगा, यमुना और सरस्वती- तीनों प्रसिद्धि प्राप्त नदियों का मिलन रूप संगम में जो व्यक्ति स्नान करता है उसका, उसकी क्षमतानुसार पाप धुल जाता है और पुण्य मिल जाता है परन्तु वह पूर्णता को प्राप्त नहीं होता है, उसके बाद वह अक्षय-वट का दर्शन करता है, वहाँ भी दर्शन से उनकी क्षमतानुसार ही पाप धुल जाता है और पुण्य मिल जाता है फिर भी पूर्णता को प्राप्त नहीं होता है तो उसकी महिमा को जानने और उपदेश को प्राप्त करने हेतु भारद्वाज आश्रम जाकर भारद्वाज मुनि से उपदेश लेते हैं। उसमें भी पूर्णता नहीं हो पाती है, तब धार्मिक व्यक्ति जिनमें श्रद्धापूर्ण विश्वास होता है वह उपर्युक्त समस्त कार्यों को नियमतः नित्य करते हुये एक माह तक कल्प वास लेते हैं, तब जाकर कुछ संतुष्टि होती है। परन्तु जैसे ही वह स्नानार्थी कल्प वास से वापस अपने घर को आते हैं तो पुनः पाप सवार हो जाता है जिसके कारण नाना तीर्थ स्थलों में जाते-आते रहते हैं। यही क्रम जीवन भर होता रहता है।